ધોતી આમ તો મેન્સ વેઅર છે, પરંતુ ધોતી પૅન્ટ વિમેન્સ વેઅર પણ છે. ધોતીનો દેખાવ કંઈક અલગ જ હોય છે. ધોતીમાં પણ ઉપર યોક હોય છે અને નીચે ફૅબ્રિકને એ રીતે સીવવામાં આવે છે કે એ સાઇડ પરથી હાફ સર્કલ જેવો લુક આવે છે અને નીચેથી શંકુ આકારમાં હોય છે. ધોતી પહેરવા માટે એક ચોક્કસ પર્સનાલિટીની જરૂર હોય છે. ધોતી સાથે ખાસ કરીને શૉર્ટ લેન્ગ્થની કુરતી વધારે સારી લાગે છે અથવા કંઈક હટકે ટ્રાય કરવું તો ધોતી સાથે સ્પૅઘેટી પહેરી ફ્રન્ટ ઓપન એસિમેટ્રિકલ ટૉપ પહેરી શકાય અને ગળામાં એક સ્ટેટમેન્ટ નેકલેસ પહેરી શકાય. ધોતી સાથે પગમાં મોજડી અને બ્રાઇટ કલરની ઝોલા બૅગ એક અલગ લુક આપશે.